S-19/2008

Mál þetta, sem þingfest var þann 12. mars 2008 og dómtekið þann 15. maí sl., var höfðað með ákæru lögreglustjórans í Vestmannaeyjum, dagsettri 31. janúar 2008, á hendur X, kt. 000000-0000, Vestmannaeyjum,

„fyrir líkamsárás

með því að hafa skömmu eftir miðnætti laugardaginn 1. september 2007 fyrir utan veitingastaðinn Drífanda í Vestmannaeyjum ráðist að Z, kt. 000000-0000, sparkaði í fætur hans og eftir að Z féll í götuna slegið hann nokkur hnefahögg í andlitið með þeim afleiðingum að hann hlaut áverka á nefi og á enni ofan við hægra auga, einnig eymsli í hnakka og mar á neðanverðu baki og innanverðu hægra læri.

Telst ofangreint brot varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20. frá 1981.

Þess er krafist að ákærði verði dæmdur til refsingar.“

Ákærði kom fyrir dóminn við þingfestingu málsins og neitaði sök. Fór aðalmeðferð fram þann 15. maí sl. og krafðist verjandi ákærða sýknu og til vara vægustu refsingar sem lög leyfa. Þá krafðist hann þess að málsvarnarlaun yrðu greidd úr ríkissjóði.

Málavextir:

Í frumskýrslu lögreglunnar kemur fram að lögreglan hafi farið þann 1. september 2007 að skemmtistaðnum Drífanda vegna slagsmála og fært Z blóðugan á stöðina en hann hefði upplýst að X hefði slegið sig í andlitið að tilefnislausu. Þann 10. október sama ár kom Z á lögreglustöðina og lagði fram kæru á hendur ákærða. Kvaðst hann hafa verið á skemmtistaðnum Drífanda umrædda nótt ásamt félögum sínum. Hann hefði séð Þ-kk-þf I-kk-þf A-kk-þf ræða við X í dyrum veitingastaðarins og séð að þeir voru að rífast og því ætlað að taka Þ-kk-þf í burtu. Þegar hann hefði verið að ganga burt hefði X sparkað í báða fætur hans og þegar Z spurði X hvers vegna hann væri að þessu hefði X sparkað í klof hans og Z þá hörfað aftur á bak. X hefði þá náð honum í jörðina og kvaðst muna eftir því að X hefði setið ofan á honum og slegið hann að minnsta kosti tvö högg í andlitið. B-kk-nf Þ-kk-nf G-kk-nf dyravörður hefði komið að og fleiri sem hefðu tekið X ofan af honum.

Skýrslur fyrir lögreglu.

Ákærði gaf skýrslu hjá lögreglu 20. desember 2007 og kvaðst hafa verið á Drífanda þessa nótt og muna eftir því að hafa lent í átökum við hóp af unglingum. Um hafi verið að ræða þrjá til fimm unglinga þarna en ákærði kvað þetta hafa byrjað með því að hann hafi verið að stríða strák inni á Drífanda og talið hann ekki nógu gamlan til að vera inni á staðnum. Við það hefði strákurinn orðið nokkuð æstur og í lokin ráðist að sér og tekið hann hálstaki. Þeir hefðu lent í einhverjum átökum inni á staðnum og þau átök borist út á götu. Hefði ákærði átt fullt í fangi með að losna undan þessum drengjum en einn af þeim hefði tekið hann hálstaki en ákærði hefði getað losað sig frá því. Kvaðst ákærði hafa náð að slá einn af þessum drengjum og hefði sá fallið í jörðina. Í framhaldi hefði ákærði komið sér í burtu en félagar hans hefðu aðstoðað hann við að losna undan drengjunum. Kvaðst ákærði ekki þekkja til þessara drengja. Ákærði kvaðst hafa fengið skurð á hnakka í þessum átökum sem hefði blætt úr en hann vissi ekki hver hefði valdið því.

Ó-kk-nf Ó-kk-nf, kt. 000000-0000, Birkihlíð 12, Vestmannaeyjum, kvaðst hjá lögreglu hafa komið á Drífanda umrædda nótt og þegar hann kom inn á staðinn hefði ákærði og Þ-kk-nf I-kk-nf A-kk-nf verið að takast eitthvað á. Hefði Ó-kk-nf ætlað að skakka leikinn en einhver hefði komið að og ýtt Ó-kk-þgf frá þannig að hann féll í gólfið. Átök þessi hefðu svo borist út af staðnum og Ó-kk-nf fylgt eftir og ætlað að stöðva ákærða í að slást við mann sem Ó-kk-nf kvaðst ekki hafa þekkt. Þá hefði ákærði orðið brjálaður og ráðist á Z og sparkað í hann þannig að Z féll í götuna. Ákærði hefði síðan staðið fyrir ofan Z og slegið hann nokkrum sinnum með krepptum hnefa hægri handar.

Þ-kk-nf I-kk-nf A-kk-nf, kt. 000000-0000, Bröttugötu 45, Vestmannaeyjum, kvaðst hafa verið á Drífanda umrædda nótt og ákærði þá komið til hans og sagt honum að fara út þar sem hann hefði ekki aldur til að vera inni á staðnum. Inni á staðnum hefði ákærði ætlað að slá Þ-kk-þf en hann tekið utan um axlir ákærða til að stöðva hann. Dyraverðir hefðu þá vísað ákærða út af staðnum. Þ-kk-nf kvaðst hafa farið út skömmu síðar og þá séð ákærða ráðast á Z og sparka í hann nokkrum sinnum en Z hefði legið í götunni þegar ákærði sparkaði í hann. Þ-kk-nf kvaðst ekki hafa séð ákærða slá Z.

Ó-kk-nf B-kk-nf J-kk-nf, kt. 000000-0000, Áshamri 41, Vestmannaeyjum, kvaðst hafa verið á Drífanda umrædda nótt. Einhverjar deilur hefðu byrjað inni á staðnum á milli ákærða og Þ-kk-ef I-kk-ef sem hefðu síðan borist út á götu. Z hefði verið að reyna að róa þá sem voru þarna í deilum en það hefði endað með því að Z féll í götuna og hefði verið blóð á honum eftir fallið. Ó-kk-nf kvaðst hins vegar ekki hafa séð hvort Z var sleginn eða hvernig hann varð blóðugur.

Þ-kk-nf Í-kk-nf Þ-kk-nf, kt. 000000-0000, Skólavegi 27, Vestmannaeyjum, kvaðst hafa verið á Drífanda umrædda nótt. Hann hefð séð einhvern vin ákærða vera að atast í Þ-kk-þgf I-kk-þgf. Z hefði ætlað að stöðva þetta en deilan þá borist út á götu þar sem ráðist var á Z og hann sleginn og sparkað í hann. Kvað Þ-kk-nf að bæði ákærði og vinur hans hefðu slegið og sparkað í Z en hann ekki séð hvor gerði hvað.

H-kk-nf S-kk-nf, kt. 000000-0000, Sólvallagötu 84, Reykjavík, kvaðst hafa orðið var við stimpingar sem hafi verið fyrir honum eins konar hanaslagur, en nokkrir ungir menn, sem hann kvaðst ekki þekkja, hefðu ráðist að ákærða og hefðu orðið einhverjar stimpingar á milli þeirra.

B-kk-nf Þ-kk-nf G-kk-nf, kt. 000000-0000, Heimagötu 30, Vestmannaeyjum, kvaðst hafa verið dyravörður umrædda nótt á Drífanda. Kvað hann „þetta“ hafa byrjað inni á staðnum en hann hefði þá vísað einum af vinum Z út af staðnum. Kvað hann ákærða eitthvað hafa verið að atast í vini Z og þeir lent í einhverjum stimpingum. Fyrir utan staðinn hefði Z ætlað að „sjatla“ málin en þá hefði ákærði slegið Z eitt högg og hafi höggið lent á nefi hans þannig að það blæddi úr. Kvaðst B-kk-nf þá hafa ákveðið að stía mönnum í sundur og hefði það tekist. Í framhaldi hefði hann hringt á lögregluna.

Skýrslur ákærða og vitna fyrir dómi.

Ákærði kom fyrir dóminn og kvaðst hafa verið að stríða strák inni á staðnum með því að hann hefði ekki aldur til að vera þar. Strákurinn hefði brugðist illa við og tekið ákærða hálstaki. Í framhaldi hefðu orðið einhverjar stimpingar og einhvern veginn hefðu átökin færst út á götu. Þarna hafi verið hópur af fólki. Ákærði kvaðst hafa fengið högg á höfuðið þannig að úr blæddi. Hann kvaðst hafa slegið eitthvað frá sér og hitt einhvern en ekki vitað hver það var. Ákærði kvaðst hafa séð að sá strákur hefði dottið aftur fyrir sig en hann þekkti þann strák ekki. Ákærði kvaðst ekki hafa sparkað í neinn af ásetningi en þarna hefðu verið ryskingar í gangi og ákærði reynt að losa sig frá þeim og því megi vel vera að hann hafi sparkað utan í einhvern við það. Ákærði kvaðst ekki hafa ráðist á nokkurn mann á þessum tíma en hann hefði reynt að verja sig því hópur stráka hefði ráðist að honum eftir að hann var kominn út. Ákærði kvað að sá sem hefði orðið fyrir höggi frá sér væri ekki kærandi í máli þessu.

Z S-kk-nf kom fyrir dóminn og kvaðst hafa verið á Drífanda umrætt kvöld ásamt vinahópi sínum. Z kvaðst hafa verið á leið burt frá staðnum þegar hann sá Þ-kk-þf I-kk-þf vin sinn í einhverjum kýtingum fyrir utan staðinn. Hefði hann hnippt í Þ-kk-þf og sagt honum að rútan væri að koma sem ætlaði að sækja þá. Þá hefði hann fengið högg og spörk á sig og síðan fengið högg í andlitið og muni ekki meira eftir það fyrr en hann hefði ætlað inn á Drífanda en farið í staðinn upp í lögreglubifreið sem var komin á staðinn. Z kvaðst hafa vitað hver ákærði var á þessum tíma. Ákærði hefði sparkað í hann á meðan hann var enn standandi og slegið hann. Kvaðst Z hafa rotast við höggið. Z kvaðst hafa verið undir áhrifum áfengis en ekki mjög ölvaður. Z minnti að Þ-kk-nf I-kk-nf hefði þá verið að slást við ákærða en þó nokkrir hafi verið á svæðinu. Kvað hann sig og ákærða hafa verið komna aðeins út úr hópnum þegar ákærði veitti honum höggið. Z kvaðst ekki hafa séð nein önnur högg eða spörk á milli annarra manna. Z kvaðst aðspurður ekki muna neitt sérstaklega eftir ryskingum inni á staðnum áður en árásin var gerð á hann. Aðspurður um misræmi á milli vitnisburðar fyrir lögreglu og dómi um að ákærði hefði setið ofan á honum og slegið hann, kvaðst Z ekki geta sagt neitt um það, kannski hefði hann haft þetta eftir þeim strákum sem voru á vettvangi. Aðspurður um það hvers vegna svo langur tími leið frá því að árásin átti sér stað og þar til hann gaf skýrslu hjá lögreglu, kvaðst Z ekki hafa haft tíma til þess fyrr, hann hefið verið bundinn í vinnu. Z kvaðst enn finna fyrir óþægindum í nefinu eftir höggið en færi batnandi.

Ó-kk-nf B-kk-nf J-kk-nf kvaðst hafa verið á Drífanda umrætt kvöld en hann kvaðst vita hver ákærði og Z væru. Ó-kk-nf kvaðst hafa verið fyrir utan og beðið eftir leigubifreið þegar hann heyrði einhver læti innandyra. Hann hefði kíkt inn og séð X, vin hans og Þ-kk-þf I-kk-þf vera að rífast og þeir verið æstir. Hefði rifrildið færst út á götu þar sem Z hefði farið að skipta sér af rifrildinu. Ó-kk-nf kvaðst hafa verið að ræða við félaga sinn og litið af honum en það næsta sem hann hefði séð var að Z lá á jörðinni. Hann hefði ekki séð nein högg né spörk. Z hefði verið blóðugur í andliti, verið mjög æstur og staðið mjög fljótt upp og hringt sjálfur á lögregluna. Aðspurður kvað hann engan hafa sparkað í Z né sest á hann og barið hann eftir að hann féll í götuna en Ó-kk-nf kvaðst hafa staðið um fjórum til fimm metrum frá Z þar sem hann féll.

Þ-kk-nf Í-kk-nf Þ-kk-nf kom fyrir dóminn og kvaðst hafa verið í gleðskap og komið við á Drífanda. Þar hefðu verið einhver læti utan dyra og hefði hann séð þegar hann kom út að Z lá í jörðinni. Aðspurður kvaðst hann ekki hafa séð neinn berja Z. Þ-kk-nf kvaðst hafa verið mjög ölvaður. Aðspurður um framburð sinn fyrir lögreglu um að ákærði og annar maður hefðu slegið og sparkað í Z, kvaðst Þ-kk-nf hafa séð einhvern sparka í Z liggjandi í götunni en hann hefði ekki séð hvor það var sem sparkaði. Þ-kk-nf hefði hins vegar ekki séð nein högg. Þ-kk-nf kvaðst í framhaldi hafa rétt ákærða gleraugun hans sem hann hefði misst af sér og farið síðan með Z upp á sjúkrahús. Þ-kk-nf kvaðst halda að það hefðu verið allavega um tíu manns í þvögunni eða þar sem Z lá.

B-kk-nf Þ-kk-nf G-kk-nf kom fyrir dóminn og kvaðst hafa starfað sem dyravörður á Drífanda umrætt kvöld. B-kk-nf kvaðst ekkert muna eftir umræddu tilviki en ráma í átök sem hann hefði reynt að stöðva. Hann kvaðst ekki muna hverjir hefðu lent í slagsmálum en muni eftir að hafa séð Z blóðugan. B-kk-nf kvaðst ekki hafa séð neinn slá Z.

Þ-kk-nf I-kk-nf A-kk-nf kom fyrir dóminn og kvaðst muna eitthvað eftir því að hafa verið á Drífanda umrætt kvöld. Kvað hann ákærða hafa komið að sér á barnum og sagt að hann hefði ekki aldur til að vera inni á staðnum. Einhverjar stympingar hefðu orðið innandyra og dyraverðir hefðu þá vísað ákærða út. Þ-kk-nf kvaðst síðan hafa farið út og þá hefði ákærði verið að berja Z sem hefði legið í jörðinni. Hefðu nokkrir verið þarna í hóp en Þ-kk-nf hefði ekki séð hvers vegna Z féll í jörðina. Þ-kk-nf kvaðst lítið hafa séð en ákærði hefði kýlt Z. Kvaðst Þ-kk-nf aðspurður ekki geta svarað því hvort Z var þá liggjandi. Þegar Z var uppistandandi hefði ákærði gefið Z högg. Aðspurður ítrekað um það hvað hefði gerst eftir að Z féll í jörðina kvaðst Þ-kk-nf ekki vita það. Aðspurður um misræmi á framburði sínum fyrir lögreglu og dómi, kvað ákærði það hljóta að vera rétt sem hann sagði hjá lögreglu, hann hefði örugglega munað atburðinn betur þá. Aðspurður ítrekað hvað hann myndi um atburðinn kvaðst Þ-kk-nf nú lítið muna, hann myndi þetta ekki í sjónminni, hann gæti hafa lesið þetta á netinu.

Niðurstöður:

Ákærði neitaði sök fyrir lögreglu og dómi. Kvaðst hann hafa lent í átökum og hafa slegið frá sér í þeim átökum og hafi hann verið uppistandandi þá. Þá hefði hann fengið högg í höfuðið og fengið skurð af. Z sagði sjálfur svo frá hjá lögreglu að ákærði hefði sparkað í báða fætur hans, í klof hans og síðan náð að setja hann í jörðina og muna eftir því að ákærði hafi setið ofan á honum og slegið hann að minnsta kosti tvö högg í andlitið. Fyrir dóminum kvað Z ákærða hafa slegið sig í andlitið á meðan hann var uppistandandi, hann hefði rotast við það högg og kvaðst ekki muna neitt fyrr en hann hafi ætlað inn á Drífanda aftur en hafi í staðinn farið upp í lögreglubifreið. Vitnið Ó-kk-nf B-kk-nf kvaðst ekki hafa séð nein högg, hann sá hvar Z lá í jörðinni en kvað ákærða hvorki hafa sest á hann né barið hann eftir að Z féll í jörðina. Vitnið Þ-kk-nf Í-kk-nf kvaðst fyrir dóminum ekki hafa séð neinn berja Z en hann hefði séð einhvern sparka í hann liggjandi í götunni. Vitnið B-kk-nf mundi ekki eftir atburðarásinni fyrir dómi og ekkert er byggjandi á frásögn vitnisins Þ-kk-ef Í-kk-ef þar sem hann varð margsaga fyrir dóminum.

Fyrir liggur að ákærði bar um árásina á annan veg fyrir dómi en lögreglu og ekkert vitnanna kvaðst hafa séð ákærða berja Z eftir að hann féll í götuna. Þrátt fyrir að ákærði hafi viðurkennt að hafa slegið frá sér og hitt einhvern sem hafi við það fallið í götuna og þó svo að einhverjar líkur séu á því að það hafi verið Z sem varð fyrir högginu þá er ekki ákært fyrir þá háttsemi. Því hefur ekki verið leitt í ljós að ákærði hafi gerst sekur um þá háttsemi sem lýst er í ákæru. Ber því að sýkna ákærða.

Með vísan til 166. gr. laga um meðferð opinberra mála skal allur sakarkostnaður sem hlaust af máli þessu greiddur úr ríkissjóði sem er samkvæmt yfirliti 7.500 krónur vegna áverkavottorðs og málsvarnarlaun verjanda ákærða, H-kk-ef I-kk-ef hæstaréttarlögmanns, sem þykja hæfilega ákveðin 167.328 krónur að meðtöldum virðisaukaskatti, auk ferðakostnaðar 23.480 krónur.

K-kk-nf G-kk-nf H-kk-nf sýslumaður sótti málið af hálfu ákæruvaldsins.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði X er sýkn í máli þessu.

Allur sakarkostnaður, sem er 198.308 krónur, greiðist úr ríkissjóði, þar með talin málsvarnarlaun skipaðs verjanda ákærða, H-kk-ef I-kk-ef hæstaréttarlögmanns, 167.328 krónur, auk 23.480 króna í ferðakostnað.

Á-kvk-nf G-kvk-nf.